ด่วน! “เตือนภัยสึนามิ” เกิดแผ่นดินไหว​รุนแรง​ขนาด 7.2 ในประเทศฟิลิปปินส์
ด่วน! "เตือนภัยสึนามิ" เกิดแผ่นดินไหว​รุนแรง​ขนาด 7.2 ในประเทศฟิลิปปินส์
29 ธ.ค. 2561

ผู้สื่อข่าวรายงานว่า วันนี้(29 ธ.ค.) เมื่อเวลา 10.39 น.ที่ผ่านมาเกิดเหตุแผ่นดินไหว​รุนแรงขนาด​ 7.2 ความลึก​ 10 กม. พิกัด​ 126.80°E 5.88°N นอก​ชายฝั่ง​ทาง​ใต้​ของ​เกาะ​มิน​ดา​เนา​ ประเทศ​ฟิลิปปินส์
โดยศูนย์เตือนภัยจากคลื่นสึนามิในแปซิฟิก (Pacific Tsunami Warning Center – PTWC) ออกเอกสารฉบับที่ 1 เตือนสึนามิ จากแผ่นดินไหวขนาดใหญ่ใกล้เกาะมิน​ดา​เนา ประเทศ​ฟิลิปปินส์​
11.10 น. PTWC ออกเอกสารฉบับที่ 2 ระบุอาจเกิดคลื่นสึนามิขนาด 30 ซ.ม. ตามฝั่งทะเลของประเทศฟิลิปปินส์ อินโดนีเชีย และเกาะปาเลา
ทั้งนี้ สถานีวัดแผ่นดินไหว จ.สุราษฎ์ธานี สามารถรับคลื่นแผ่นดินไหวใหญ่บริเวณเกาะมินดาเนาของฟิลิปปินส์ได้ และหากมีรายละเอียดเพิ่มเติมจะนำรายงานให้ทราบต่อไป